CELEX: 32007D0719
Language: fi
Date: 2007-11-06 00:00:00
Title: 2007/719/EY: Komission päätös, tehty 6 päivänä marraskuuta 2007 , määrärahojen alustavasta jaosta jäsenvaltioittain tietyille hehtaarimäärille viinivuonna 2007/2008 neuvoston asetuksen (EY) N:o 1493/1999 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi (tiedoksiannettu numerolla K(2007) 5293)

7.11.2007   
            
            
               FI
            
            
               Euroopan unionin virallinen lehti
            
            
               L 289/59
            
         
      KOMISSION PÄÄTÖS,
   tehty 6 päivänä marraskuuta 2007,
   määrärahojen alustavasta jaosta jäsenvaltioittain tietyille hehtaarimäärille viinivuonna 2007/2008 neuvoston asetuksen (EY) N:o 1493/1999 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi
   (tiedoksiannettu numerolla K(2007) 5293)
   (Ainoastaan bulgarian-, espanjan-, italian-, kreikan-, maltan-, portugalin-, ranskan-, romanian-, saksan-, slovakin-, sloveenin-, tšekin- ja unkarinkieliset tekstit ovat todistusvoimaisia)
   (2007/719/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 14 artiklan 1 kohdan,
   sekä katsoo seuraavaa:
   
               (1)
            
            
               Viiniviljelmien rakenneuudistusta ja uusiin lajikkeisiin siirtymistä koskevat säännöt vahvistetaan asetuksessa (EY) N:o 1493/1999 ja viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta 31 päivänä toukokuuta 2000 annetussa komission asetuksessa (EY) N:o 1227/2000 (2).
            
         
               (2)
            
            
               Asetuksessa (EY) N:o 1227/2000 säädetyissä rakenneuudistusta ja uusiin lajikkeisiin siirtymistä koskevan järjestelmän rahoitussuunnitelmia ja rahoitukseen osallistumista koskevissa yksityiskohtaisissa säännöissä säädetään, että viittaukset johonkin varainhoitovuoteen ovat viittauksia jäsenvaltioiden tosiasiallisesti 16 päivän lokakuuta ja seuraavan vuoden 15 päivän lokakuuta välisenä aikana suorittamiin maksuihin.
            
         
               (3)
            
            
               Asetuksen (EY) N:o 1493/1999 14 artiklan 3 kohdan mukaisesti määrärahoja jäsenvaltioiden kesken jaettaessa on otettava asianmukaisesti huomioon yhteisön viininviljelyala kyseisessä jäsenvaltiossa.
            
         
               (4)
            
            
               Asetuksen (EY) N:o 1493/1999 14 artiklan 4 kohdan soveltamiseksi määrärahat on jaettava tietyn hehtaarimäärän perusteella.
            
         
               (5)
            
            
               Yhteisön rahoitusosuudesta neuvoston asetuksessa (EY) N:o 1493/1999 säädetyn rakenneuudistuksen ja uusiin lajikkeisiin siirtymisen kustannuksiin viinivuonna 2007/2008 17 päivänä elokuuta 2007 annetun komission asetuksen (EY) N:o 968/2007 (3) 1 artiklan nojalla asetuksen (EY) N:o 1493/1999 13 artiklan 3 kohtaa sovelletaan viinivuonna 2007/2008 eräin poikkeuksin lähentymistavoitealueille myönnettävään rahoitukseen oikeutettuihin alueisiin Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 (4) mukaisesti. Sen vuoksi yhteisön osuus rakenneuudistuksen ja uusiin lajikkeisiin siirtymisen kustannuksista voi olla suurempi lähentymistavoitealueilla.
            
         
               (6)
            
            
               On syytä ottaa huomioon korvaus viininviljelijöiden tulonmenetyksestä ajalta, jolloin viinitarha ei ole vielä tuotannossa.
            
         
               (7)
            
            
               Asetuksen (EY) N:o 1227/2000 17 artiklan 5 kohdassa säädetään, että jos jäsenvaltion toteuttamat menot eivät jonakin varainhoitovuonna ylitä 75:tä prosenttia alkuperäisistä määristä, seuraavana varainhoitovuonna huomioon otettavia menoja ja vastaavaa kokonaispinta-alaa vähennetään kolmanneksella mainitun enimmäismäärän ja kyseisenä varainhoitovuonna toteutettujen menojen välisestä erotuksesta. Tätä säännöstä sovelletaan viinivuonna 2007/2008 Saksaan ja Kreikkaan, joiden varainhoitovuonna 2007 toteutuneet menot ovat 74 prosenttia niiden alkuperäisistä määrärahoista, Luxemburgiin, jonka varainhoitovuonna 2007 toteutuneet menot ovat 71 prosenttia sen alkuperäisistä määrärahoista, Maltaan, jonka varainhoitovuonna 2007 toteutuneet menot ovat 40 prosenttia sen alkuperäisistä määrärahoista ja Slovakiaan, jonka varainhoitovuonna 2007 toteutuneet menot ovat 27 prosenttia sen alkuperäisistä määrärahoista. Asetuksesta (EY) N:o 1227/2000 poikkeamisesta Bulgarialle ja Romanialle rakenneuudistusta ja uusiin lajikkeisiin siirtymistä varten myönnettyjä määrärahoja koskevien siirtymäjärjestelyjen osalta 1 päivänä elokuuta 2007 annetun komission asetuksen (EY) N:o 922/2007 (5) 1 artiklan 3 kohdan nojalla tätä vähennystä ei sovelleta Bulgariaan eikä Romaniaan viinivuonna 2007/2008.
            
         
               (8)
            
            
               Asetuksen (EY) N:o 1493/1999 14 artiklan 2 kohdan mukaan alustavia määrärahoja mukautetaan todellisten menojen ja jäsenvaltioiden toimittamien tarkistettujen menoarvioiden perusteella ottaen huomioon järjestelmän tavoite ja käytettävissä olevat varat,
            
         ON TEHNYT TÄMÄN PÄÄTÖKSEN:
   1 artikla
   Määrärahojen alustava jako asianomaisten jäsenvaltioiden tietyille hehtaarimäärille viinivuonna 2007/2008 neuvoston asetuksen (EY) N:o 1493/1999 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi ilmoitetaan tämän päätöksen liitteessä.
   2 artikla
   Tämä päätös on osoitettu Bulgarian tasavallalle, Tšekin tasavallalle, Saksan liittotasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Kyproksen tasavallalle, Luxemburgin suurherttuakunnalle, Unkarin tasavallalle, Maltan tasavallalle, Itävallan tasavallalle, Portugalin tasavallalle, Romanialle, Slovenian tasavallalle ja Slovakian tasavallalle.
   
      Tehty Brysselissä 6 päivänä marraskuuta 2007.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 179, 14.7.1999, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      (2)  EYVL L 143, 16.6.2000, s. 1. Asetus sellaisena kuin se on viimeksi muutettuna asetuksella (EY) N:o 1216/2005 (EUVL L 199, 29.7.2005, s. 32).
   
      (3)  EUVL L 215, 18.8.2007, s. 4.
   
      (4)  EUVL L 210, 31.7.2006, s. 25. Asetus sellaisena kuin se on muutettuna asetuksella (EY) N:o 1989/2006 (EUVL L 411, 30.12.2006, s. 6).
   
      (5)  EUVL L 201, 2.8.2007, s. 7.
   
      LIITE
      Alustavat määrärahat viinivuodeksi 2007/2008
      
                  Jäsenvaltio
               
               
                  Pinta-ala (ha)
               
               
                  Määrärahat (EUR)
               
            
                  Bulgaria
               
               
                  2 403
               
               
                  18 044 087
               
            
                  Tšekki
               
               
                  647
               
               
                  10 897 834
               
            
                  Saksa
               
               
                  1 545
               
               
                  13 295 911
               
            
                  Kreikka
               
               
                  886
               
               
                  8 715 834
               
            
                  Espanja
               
               
                  20 233
               
               
                  162 136 325
               
            
                  Ranska
               
               
                  14 384
               
               
                  110 676 302
               
            
                  Italia
               
               
                  12 279
               
               
                  101 107 716
               
            
                  Kypros
               
               
                  156
               
               
                  2 219 214
               
            
                  Luxemburg
               
               
                  7
               
               
                  56 800
               
            
                  Unkari
               
               
                  1 472
               
               
                  11 779 162
               
            
                  Malta
               
               
                  9
               
               
                  103 987
               
            
                  Itävalta
               
               
                  1 170
               
               
                  6 678 313
               
            
                  Portugali
               
               
                  4 004
               
               
                  34 729 863
               
            
                  Romania
               
               
                  3 008
               
               
                  25 068 762
               
            
                  Slovenia
               
               
                  139
               
               
                  2 699 939
               
            
                  Slovakia
               
               
                  473
               
               
                  1 789 952
               
            
                  Yhteensä
               
               
                  62 816
               
               
                  510 000 000